**Педагогика ғылым ретінде
дәріс1**

Жоспар

1.Педагогика – адам тәрбиесі туралы ғылым.

2.Педагогика ғылымының пәні және оның атқаратын қызметі.Негізгі категориялары

3.Педагогика ғылымының жүйесі және басқа ғылымдармен байланысы

Адам тәрбиелеу жөніндегі ғылым педагогика деп аталады.Ол өз атамасын грек сөздері “пайдес”- балалар және “аго”жетектеу дегеннен алған, тікелей аудармасында “пед”-сөзі бала жетектеуші мәнін білдіреді.

Барша дәуірлерде педагогтар балалардың табиғатпен берілген мүмкіндіктерін асырып,

жаңа сапаларды қалыптастырудың тиімді жолдарын тауып, оларға көмектесумен келеді.

Ұзаққа созылған даму жолын бастан кешірген бүгінгі заман педагогикасы адам тәрбиесі заңдылықтары жөніндегі ғылымға айналады. Педагогика-тәрбие жөніндегі ғылым. Оның басты міндеті адам тәрбиесі жөніндегі ғылыми білімдерді жинақтау және жүйелестіру.

Педагогика адамдарды тәрбиелеу, білім беру және оқыту заңдылықтарын ашып, соның негізінде алға қойылған мақсаттарға жетудің ең пайдалы педагогикалық жолдары мен тәсілдерін көрсетіп отырады.

Тәрбие практикасы өз бастауларын адамзат өркениетінің бірінші қадамдарымен байланыстырады. Тәрбие алғашқы адамдпрмен бірге пайда болды.

Тәрбие жөніндегі ғылым геометрия, астрономия басқа да ғылым салаларынан көп кейін қалыптасқан.

Барша ғылым салаларының пайда болуындағы алғы шарт-өмір қажеттілігі. Кейін тәрбие идеялары адамдар өмірінде аса маңызды рөл атқара бастады.

Тәрбие тәжірибесін топтастыру және қорытындылау, арнайы оқу-тәрбие мекемелерін

ұйымдастырып, жастардың өмірге дайындаудың қажеттігі туындайды.

Ежелгі дүниенің Қытай, Индия, Египет, Греция сынды аса дамыған елдерінде сол заманның өзінде тәрбие тәжірибесі бір арнаға келтірілді, одан теория түзу қадамдары жасалды.

Педагогиканың дамуына себепші көздер-адамдардың өмір салтында, дәстүрлерінде, халықтық педагогикада бекіген көп ғасырлық тәрбие-тәжірибесі, іс-қызметтері, философиялық, қоғамтану, педагогикалық және психологиялық еңбектер, әлемде және елімізде жүріп жатқан тәрбие практикасы, арнайы ұйымдастырылған педагогикалық зерттеу деректері, жаңа идеялар, жаңарған бағыт-бағдарлар,

жылдам өзгерістерге келіп тұрған бүгінгі дүниедегі тәрбиенің тиімді соңғы технологиялары.

Барша замандарда адамдардың рухани және тән-дене дамуында шешуші рөл атқарған қуаты мол күшті халық педагогикасы беріп келген. Инабаттылық, еңбектік, тән-дене тәрбиесі бойынша халық қайталанбас ғажайып өміршең жүйе түзді.

* Еуропалық тәрбие жүйесінің бесігі-ежелгі Греция философиясында қалыптасқан. Оның көрнекті өкілі Демокрит (460-370 жж. Б.ғ.д)-балалар тәрбиесі бойынша алғашқы нұсқаулар кітабын жазған.
* Адам тәрбиесіне және тұлға қалыптастыруға байланысты идеялар мен тұжырымдар ежелгі грек ойшылдары Сократ (469-399 жж бғд), Платон (427-347 жжбғд), Аристотель еңбектерінде жарияланған.

Педагогика ғылымының нысандық ерекшелігі жөнінде батыл ой ұсынған ғалым және практик А. С. Макаренко болды. Оның пікірі: көпшілік педагогика нысаны бала деп біледі, алайда бұл дұрыс емес. Ғылыми педагогика зерттеулерінің объектісі- бұл педагогикалық дерек (құбылыс)

Адам жөніндегі ғылымдардың бірі болғандықтан, педагогика аталған объекттердің тұлғалық дамуы мен қалыптасуына мақсатты бағдарланған саналы іс-әрекеттер аймағын зерттейді. Педагогика өз нысаны ретінде тек өкілі (индивид) не оның психикасын қарастырмай (бұлар психология объекті), оның дамуына байланысты педагогикалық-

-тәрбие құбылыстар жүйесін зерттеуге алады.

**Педагогика пәні**

Білім, білімдену процессі тек педагогиканың ғана меншікті зерртеу аймағы емес, оның зерттеуімен философия, әлеуметтану, жантану, экономика және де басқа ғалымдар шұғылданады.

Педагогиканың пәні-арнайы әлеуметтік мекемелерде (институттарда): отбасы, білім беру және мәдени-тәрбие орындарында-мақсат бағдарлы ұйымдастырылған шынайы біртұтас педагогикалық процесс ретінде көрінетін жүйеленген білім саласы.

Бұл тұрғыдан педагогика әрбір адамның бүкіл өмір бойы дамуының кепілі және құралы болған педагогикалық процесстің мәні мен мазмұнын, заңдары мен заңдылықтарын және оның бүгінгі бағыт-бағдары мен болашақ өркендеу жолы зерттеуші ғылым жүйесін аңдатады.

**Педагогика ғылымының қызметтері**

Педагогика ғылымының қызметтері

Дербес ғылым ретінде танылған педагогиканың қызметтері оның жоғарыда аталған пәндік сипаттарымен сабақтас, яғни табиғи бірлікте іске асырылуы қажет теориялық және технологиялық міндеттер.

Педагогикалық теориялық міндеттері 3 деңгейде асырылады.

-сипаттау немесе түсіндіру-озат және жаңашыл педагогикалық тәжірибені зерттеу;

* Анықтау (диагностикалық)-педагогикалық құбылыс жағдайын, педагог пен оқушы іс-әрекеттерінің нәтижелілігі немесе тиімділігін және оларды қамтамассыз етуші шарттар мен себептерді айқындап алу;
* Болжау (прогноздау)-барша педагогикалық жағдаяттарды табиғи тұтастық күйінде
* Эксперименталды зерттеуден өткізу және оның негізінде сол педагогикалық болмыстың жаңаланған моделін құрастыру.